Í dag: Úrslit í liðakeppni á EM í fimleikum

Lokadagur Evrópumeistaramótsins í áhaldafimleikum er í dag. Mótið hefur farið fram í Zagreb í Króatíu síðustu daga. Keppni í kvennaflokkum fór fram í síðustu viku en í þessari viku hefur verið keppt í karlaflokkum. Í dag eru úrslit í liðakeppni. Bretar eru ríkjandi Evrópumeistarar. Sviss tók silfur og Ítalir tóku brons. RÚV sýnir beint frá úrslitunum í dag og útsending hefst klukkan 11:25.